EkBass/fiwiki-20250220-pages-articles huggingface dataset:
Kōben yliopisto

Kōben yliopisto () on vuonna 1949 perustettu yliopisto Kōbessa, Japanissa. == Merkittäviä alumneja == * Sosuke Uno, 75. Japanin pääministeri * Masayuki Naoshima, poliitikko, Japanin talous-, kauppa- ja teollisuusministeri (2009-2010) * Sanae Takaichi, poliitikko, Japanin nykyinen kauppa- ja tietoliikenneministeri * Sazo Idemitsu, Idemitsu Kosan Co, Ltd:n perustaja * Tadahiro Sekimoto, IEEE Medal of Honor -palkinnon saaja, ex-toimitusjohtaja, NEC Co, Ltd * Tomio Tatsuno, ex-toimitusjohtaja, Marubeni Corp. * Akio Tanii, ex-toimitusjohtaja, Panasonic / Matsushita Electric Industrial Co, Ltd * Takahiro Moriguchi, toimitusjohtaja, JP Morgan Securities Japan Co * Toshio Miyoshi, ex-toimitusjohtaja, Matsushita Electric Works * Masaya Hanai, ex- toimitusjohtaja, Toyota Motor Corporation * Shigeyoshi Imai, ex- toimitusjohtaja, Kawasaki Heavy Industries, Ltd * Tadaharu Ohashi, toimitusjohtaja, Kawasaki Heavy Industries, Ltd * Kyoichi Itō, ex- toimitusjohtaja, Toyobo Co, Ltd, Itochu Corp. * Takeo Murakami, ex- toimitusjohtaja, Tokyo Gas Co, Ltd * Yukio Maki, toimitusjohtaja, Credit Suisse (Japani) * Shinya Yamanaka, kantasolujen tutkija, myönsi Nobelin fysiologian tai lääketieteen vuonna 2012 * Shirin Nezammafi, iranilainen kirjailija * Kuranosuke Sasaki, japanilainen näyttelijä * Kumi Tanioka, japanilainen videopelisäveltäjä ja muusikko == Merkittäviä työntekijöitä == * Yasutomi Nishizuka, biokemisti == Lähteet == == Aiheesta muualla == * Kobe yliopiston sivuilta (Englanti) * Koben yliopisto / Virtual Tour of Kobe University - Ocean Breeze alkaen Kobe (elokuva) * Koben yliopisto (elokuva) * Research Institute for Economics & Business Administration * Graduate School of International coopetation Studies * Suuri Hanshin-Awajin maanjäristys Materiaalit Collection, Digital Archive (EDMC) * Kobe University International Student Center * EU Institute in Japan Luokka:Japanin yliopistot ja korkeakoulut Luokka:Kōbe
Lars Nelson

Lars Nelson (s. 19. elokuuta 1985) on ruotsalainen maastohiihtäjä. Maailmancupissa Nelson kilpaili ensimmäisen kerran Kuusamossa marraskuussa 2011. Ensimmäiset maailmancupin pisteensä hän saavutti Tour de Skillä 2011–2012, jonka lopputuloksissa hän sijoittui 30:nneksi. Kymmenen parhaan joukkoon Nelson hiihti ensimmäisen kerran Toblachin 15 kilometrin perinteisen hiihtotavan kilpailussa helmikuussa 2014 oltuaan seitsemäs. Parhaimmillaan hän on sijoittunut viidenneksi Oslon perinteisen hiihtotavan 50 kilometrin yhteislähtökilpailussa maaliskuussa 2014. Sotšin olympialaisissa 2014 Nelson sijoittui 30 kilometrin yhdistelmäkilpailussa kymmenenneksi ja 15 kilometrin perinteisellä 15:nneksi. Viestistä hän voitti olympiakultaa yhdessä Ruotsin joukkueen kanssa. Falunin MM-kilpailuissa 2015 hän oli 30 kilometrin yhdistelmäkilpailussa neljästoista. == Lähteet == == Aiheesta muualla == *Lars Nelsonin kotisivut Luokka:Ruotsalaiset maastohiihtäjät Luokka:Ruotsalaiset olympiavoittajat Luokka:Vuonna 1985 syntyneet Luokka:Elävät henkilöt
Romualdo Ghiglione

Romualdo Ghiglione (25. helmikuuta 1891 Rivarolo, Genova – 12. maaliskuuta 1940 Rivarolo, Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa joukkuevoimistelussa kultaa.Romualdo Ghiglione Bio, Stats, and Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1891 syntyneet Luokka:Vuonna 1940 kuolleet
Of Monsters and Men

Of Monsters and Men (lyh. OMAM) on vuonna 2010 perustettu islantilainen indie pop/folk-yhtye. Se voitti vuonna 2010 Islannissa järjestetyn "yhtyeiden taisto" () -kilpailun, jonka jälkeen yhtyettä luonnehdittiin Rolling Stone -lehdessä "uudeksi Arcade Fireksi". Yhtye teki levytyssopimuksen Universal Music Groupin kanssa, ja julkaisi vuoden 2012 alussa neljän kappaleen EP:n, Into the Woods. Samana vuonna se julkaisi ensimmäisen studioalbuminsa, My Head Is an Animal. == Jäsenet == ;Nykyiset * Nanna Bryndis Hilmarsdóttir - laulu, akustinen kitara (2010-) * Ragnar Þórhallsson - laulu, akustinen kitara (2010-) * Brynjar Leifsson - soolokitara, baritonikitara, taustalaulu (2010-) * Kristján Páll Kristjánsson - basso, taustalaulu (2010-) * Arnar Rosenkranz Hilmarsson - rummut, lyömäsoittimet, taustalaulu (2010-) ;Entiset * Árni Guðjónsson - haitari, piano, urut, taustalaulu (2010-2012) ;Kiertuemuusikot * Steingrimur Karl Teague - piano, taustalaulu (2012-) * Ragnhildur Gunnarsdóttir - trumpetti, harmonikka, koskettimet ja taustalaulu (2012-) == Diskografia == === Studioalbumit === *My Head Is an Animal (2011) *Beneath the Skin (2015) *Fever Dream (2019) === Livealbumit === * Live from Vatnagarðar (2013) === EP:t === *Into the Woods (2011) === Singlet === *"Little Talks" (2011) *"Dirty Paws" (2012) *"Mountain Sound" (2012) *"King and Lionheart" (2013) *"Crystals" (2015) *"I Of The Storm" (2015) *"Empire" (2015) *"Hunger" (2015) *"Wolves Without Teeth" (2015) *"Alligator" (2019) *"Wild Roses" (2019) *"Wars" (2019) *"Visitor" (2020) === Musiikkivideot === * Little Talks (2012) * Mountain Sound (2012) * King and Lionheart (2013) * Crystals (2015) * Empire (2015) * Wolves Without Teeth (2016) * Alligator (2019) * Wild Roses (2019) * Wars (2019) * Visitor (2020) == Lähteet == == Aiheesta muualla == *Virallinen sivusto Luokka:Indie folk -yhtyeet Luokka:Islantilaiset indie pop -yhtyeet Luokka:Islantilaiset indie rock -yhtyeet Luokka:Islantilaiset folk rock -yhtyeet Luokka:2010-luvun yhtyeet ja sooloartistit
Liekkivatsarastas

Liekkivatsarastas (Turdus rufiventris) on rastaiden heimoon kuuluva varpuslintu. ==Levinneisyys== Liekkivatsarastasta tavataan Argentiinassa, Boliviassa, Brasiliassa, Paraguayssa ja Uruguayssa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi. ==Lähteet== Luokka:Rastaat
Laavarastas

Laavarastas (Turdus nigrescens) on rastaiden heimoon kuuluva varpuslintu. ==Levinneisyys== Laavarastasta tavataan Costa Ricassa ja Panamassa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi. ==Lähteet== Luokka:Rastaat
Kiinanlaulurastas

Kiinanlaulurastas (Otocichla mupinensis) on rastaiden heimoon kuuluva varpuslintu. ==Levinneisyys== Kiinanlaulurastasta tavataan pesivänä Kiinassa. Lajin populaation koko tunnetaan huonosti, mutta se on luokiteltu elinvoimaiseksi. ==Lähteet== Luokka:Rastaat
Tuntomimosa

Tuntomimosa eli tuntokasvi (Mimosa pudica) on mimosiin kuuluva hernekasvi, joka on tullut tunnetuksi siitä, että sen lehtiä kosketettaessa lehdykät painuvat nopeasti vastakkain ja lehtiruoti taipuu alaspäin. Liikkeen mekanismia ei tarkkaan tunneta, eikä tiedetä, miksi kasvilla on tällainen ominaisuus. == Lähteet == == Aiheesta muualla == *Puutarha.net: Tuntokasvi (Mimosa pudica) *ITIS: Mimosa pudica *United States Department of Agriculture (USDA): Mimosa pudica *Flora of China: Mimosa pudica Luokka:Hernekasvit
Japaninpunarastas

Japaninpunarastas (Turdus chrysolaus) on rastaiden heimoon kuuluva varpuslintu. ==Levinneisyys== Japaninpunarastasta tavataan pesivänä Sahalinin alueella ja Japanissa. Lajin kannan kokoa ei tiedetä, mutta sitä on kuvattu yleisestä melko harvinaiseksi. Se on kuitenkin luokiteltu elinvoimaiseksi. ==Lähteet== Luokka:Rastaat
Jamaikanrastas

Jamaikanrastas (Turdus aurantius) on rastaiden heimoon kuuluva varpuslintu. ==Levinneisyys== Jamaikanrastasta tavataan Jamaikalla. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi. ==Lähteet== Luokka:Rastaat
Helga Margrét Þorsteinsdóttir

Helga Margrét Þorsteinsdóttir (s. 15. marraskuuta 1991) on islantilainen seitsenottelija. Alle 18-vuotiaiden MM-kilpailuissa 2007 Þorsteinsdóttir sijoittui 7-ottelussa viidenneksi pistein 5405. Alle 20-vuotiaiden MM- kilpailuissa 2008 hän sijoittui seitsemänneksi 5516 pisteellä. Alle 20-vuotiaiden MM-kilpailuissa 2010 hän saavutti pronssia 5706 pisteellä. == Henkilökohtaiset ennätykset == Lähde: IAAF ;Ulkoradat *100 m: 12,11 (2009) *200 m: 24,77 (2009) *800 m: 2.11,76 (2011) *100 m aj: 14,19 (2009) *Korkeus: 177 (2011) *Pituus: 579 (2007) *Kuula: 14,31 (2012) *Keihäs: 50,84 (2011) *7-ottelu: 5878 (2009) ;Sisäradat * 800 m: 2.12,97 (2012) * 60 m aj: 8,86 (2010) * Korkeus: 174 (2012) * Pituus: 563 (2010) * Kuulantyöntö: 14,74 (2012) * Viisiottelu: 4298 (2012) == Lähteet == Luokka:Islantilaiset yleisurheilun moniottelijat Luokka:Vuonna 1991 syntyneet Luokka:Elävät henkilöt
Japaninnokirastas

Japaninnokirastas (Turdus cardis) on rastaiden heimoon kuuluva varpuslintu. ==Levinneisyys== Japaninnokirastasta tavataan Kiinassa, Japanissa, Koreassa, Venäjällä, Taiwanissa, Vietnamissa ja Thaimaassa. Lajin maailmanlaajuisen populaation kokoa ei tiedetä, mutta lajin on raportoitu olevan melko yleinen, mutta paikallinen. Se on luokiteltu elinvoimaiseksi. ==Lähteet== Luokka:Rastaat
D. T. Suzuki

Daisetsu Teitaro Suzuki (18. lokakuuta 1870 – 12. heinäkuuta 1966) oli japanilainen kirjailija, jonka kirjat ja esseet buddhalaisuudesta, zenistä ja Jōdo Shinshūsta toivat itämaista filosofiaa tunnetuksi länsimaissa. Suzuki myös käänsi kiinalaista, japanilaista ja sanskritin kielistä kirjallisuutta. Hän opetti ja luennoi useissa länsimaisissa yliopistoissa, ja oli useita vuosia professorin virassa buddhalaisessa Ōtanin yliopistossa Japanissa. Suzuki oli ehdolla Nobelin rauhanpalkintoon vuonna 1963. == Bibliografia == === Suomennetut teokset === == Lähteet == == Aiheesta muualla == * Koski, Tapio: D. T. Suzuki ja zen – kuuta osoittavat sormet. niin & näin 2/2002, 94–99. Luokka:Japanilaiset kirjailijat Luokka:Japanilaiset filosofit Luokka:Buddhalaiset kirjailijat Luokka:Uskontotieteilijät Luokka:Vuonna 1870 syntyneet Luokka:Vuonna 1966 kuolleet Luokka:Buddhalaiset opettajat
Harmaaselkärastas

Harmaaselkärastas (Turdus hortulorum) on rastaiden heimoon kuuluva varpuslintu. ==Levinneisyys== Harmaaselkärastasta tavataan pesivänä Pohjois- Koreassa, Kiinan koillisosissa ja Venäjällä. Lajin kannan kokoa ei tiedetä, mutta Kiinassa ja Venäjällä sitä on kuvattu pesimäaikana yleiseksi. Laji on luokiteltu elinvoimaiseksi. ==Lähteet== Luokka:Rastaat
Harmaapäärastas

Harmaapäärastas (Turdus leucomelas) on rastaiden heimoon kuuluva varpuslintu. ==Levinneisyys== Harmaapäärastasta tavataan Etelä-Amerikan pohjois- ja itäosissa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi. ==Lähteet== Luokka:Rastaat
Harmaakylkirastas

Harmaakylkirastas (Turdus feae) on rastaiden heimoon kuuluva varpuslintu. Harmaakylkirastaan pää, selkä ja siivet ovat harmaat. Silmäkulmajuova on valkoinen. Rinta on valkoinen ja muuttuu harmaaksi vatsaa kohden. ==Levinneisyys== Harmaakylkirastasta tavataan pesivänä Koillis-Kiinassa. Talvehtivana se on tavattu Intiassa, Myanmarissa, Thaimaassa ja Laosissa. Lajin populaatioksi arvioidaan 3 500–15 000 yksilöä. Sitä uhkaavat elinympäristöjen tuhoutuminen ja pirstoutuminen ja se on luokiteltu vaarantuneeksi. ==Elinympäristö== Harmaakylkirastas elää tammi- ja mäntymetsissä vuorilla 1 000–1 900 metrin korkeudessa. Se talvehtii ainavihannissa metsissä pääasiassa 1 500–2 600 metrin korkeudessa. ==Lähteet== Luokka:Rastaat Luokka:Uhanalaiset linnut
Haunted House

Haunted House on australialaisen Knife Partyn kolmas EP. Kaikki kappaleet on kirjoittanut Rob Swire ja Gareth McGrillen. EP julkistettiin yhtyeen Twitter- sivulla 8. elokuuta 2012, ja se julkaistiin 6. toukokuuta 2013. 16\. huhtikuuta 2013 Knife Party ilmoitti Twitterissä, että he ovat korvanneet kappaleen "Baghdad" Internet Friendsin VIP-versiolla. Knife Party julkaisi EP:n virallisen kansikuvan 27 huhtikuuta heidän Facebook-sivullaan. EP vuosi julkisuuteen 29. huhtikuuta 2013, mutta "Power Glove"-kappaleen vuodettu versio oli virheellinen, koska sub-basso oli oktaavin liian matala. ==Kappaleet== == Arvostelut == * Allmusic: Allmusic review == Lähteet == Luokka:Vuoden 2013 EP:t Luokka:Knife Partyn albumit
Venäjän alle 18-vuotiaiden jääkiekkomaajoukkue

Liitto Федерация хоккея России Valmentaja Ensimmäinen peli 10–0 (Lillehammer, Norja; 1992) Suurinumeroisin voitto 18–1 (Sveitsi; 16. huhtikuuta 2000) Suurinumeroisin tappio 2–11 (Břeclav, Tšekki; 13. elokuuta 2014) Sarjataso MM-Taso U18 Maailmanmestaruuskilpailut kultaa: 3 hopeaa: 6 pronssia: 3 Euroopan-mestaruuskilpailut kultaa: 1 hopeaa: 2 pronssia: 2 Venäjän alle 18-vuotiaiden jääkiekkomaajoukkue edustaa Venäjää jääkiekon alle 18-vuotiaiden maailmanmestaruuskilpailuissa. Venäjän hyökättyä Ukrainaan joukkue suljettiin kansainvälisen toiminnan ulkopuolelle. == Sijoitukset == === Maailmanmestaruuskisoissa === * 1999 – 6. * 2000 – hopeaa * 2001 – kultaa * 2002 – hopeaa * 2003 – pronssia * 2004 – kultaa * 2005 – 5. * 2006 – 5. * 2007 – kultaa * 2008 – hopeaa * 2009 – hopeaa * 2010 – 4. * 2011 – pronssia * 2012 – 5. * 2013 – 4. * 2014 – 5. * 2015 – 5. * 2016 – 6. * 2017 – pronssia * 2018 – 6. * 2019 – hopeaa === Euroopan-mestaruuskisoissa === * 1992 – pronssia * 1993 – hopeaa * 1994 – hopeaa * 1995 – 4. * 1996 – kultaa * 1997 – 4. * 1998 – pronssia == Katso myös == * Venäjän alle 20-vuotiaiden jääkiekkomaajoukkue == Lähteet == Luokka:Alle 18-vuotiaiden jääkiekkomaajoukkueet Luokka:Venäjän jääkiekko
Jordanin hajotelma

Matematiikassa Jordanin hajotelma voi viitata seuraaviin asioihin: * Hahnin hajotuslauseeseen ja mittojen Jordanin hajotelmaan * Matriisin Jordanin normaalimuotoon * Matriisin Jordanin–Chevalleyn hajotelmaan * Delignen–Lusztigin teoriaan ja siinä äärellisten ryhmien Lie-tyyppisen karakterin Jordanin hajotelmaan * Jordanin–Hölderin lauseeseen, äärellisten ryhmien hajotelmaan. Luokka:Matematiikka Luokka:Täsmennyssivut
Suomen Tourette-yhdistys

Suomen Tourette-yhdistys Ry toimii Toureetikoiden, heidän perheidensä ja muiden tourettesta kiinnostuneiden yhdyssiteenä. Tuorette-yhdistys Touretten oireyhtymään liittyvää tietoa, järjestää jäsenilleen tourette tapahtumia ja edistää Touretten tunnettuutta mm. terveydenhoito-, päiväkoti- sekä kouluhenkilökunnan keskuudessa.http://www.tourette.fi/yhdistys.php == Katso myös == *Touretten oireyhtymä == Lähteet == == Aiheesta muualla == *Suomen Tourette-yhdistys Tourette-yhdistys *
Eemil Tanninen

Emil Edvard ”Eemil” Tanninen (3. syyskuuta 1870 Rantasalmi – 1. lokakuuta 1942 Sääminki) oli suomalainen liikemies, kauppaneuvos ja lahjoittaja.BiografiaSampo : Eemil TanninenOtavan Iso tietosanakirja, Otava 1966, osa 8, palsta 1092 Eemil Tannisen vanhemmat olivat maanviljelijä Gabriel Tanninen ja Henriikka Lajunen. Hän kävi kansakoulun ja meni sitten liikealalle aluksi kauppa-apulaiseksi. Vuonna 1894 Tanninen tuli viipurilaisen tukkuliikkeen Häkli, Lallukka ja Kumpp. Oy:n palvelukseen kauppamatkustajaksi. Liike myi viljaa, siirtomaatuotteita, kangastavaraa ja kotimaisia tehdastuotteita. Tannisesta tuli liikkeen prokuristi 1910, apulaisjohtaja 1912 ja kauppaneuvos Juho Lallukan kuoleman jälkeen toimitusjohtaja 1914. Hän sai kauppaneuvoksen arvon 1925. Häkli, Lallukka ja Kumpp. Oy:n palveluksessa Tanninen oli vuoteen 1930 saakka. Tanninen oli 1916 mukana perustamassa Savo- Karjalan Osake-Pankkia Viipuriin ja 1917 mukana Savonlinnaan perustetun Itä- Suomen Kutomo Oy:n puuvillatehtaan hallinnossa. Puuvillatehdas siirtyi sittemmin Wilh. Schaumans Fanerfabrik Ab:lle ja se muutettiin Savonlinnan vaneritehtaaksi. Tanninen omisti myös vuodesta 1919 Kyrönniemen höyläämön ja Lehtiniemen sahan sekä maatilat Kerimäellä ja Säämingissä. Kaikkiaan Tanninen omisti lähes 90 tilaa useissa pitäjissä, tilojen yhteispinta-ala oli noin 4 000 hehtaaria. Hänellä oli omistuksessaan myös kiinteistöjä muun muassa Viipurissa ja Ensossa. Tanninen oli viipurilaisen teollisuuden ja liikkeenharjoittajien Pamaus-seuran varapuheenjohtajana 1917–1918 ja myöhemmin seuran kunniajäsenenä. Tanninen teki lahjoituksia tieteellisiin, taiteellisiin ja hyväntekeväisyystarkoituksiin. Tannisella ja hänen ensimmäisellä puolisollaan Eevi Tannisella, o. s. Itkonen (1873–1940) on ollut vuodesta 1937 alkaen kaupallisen alan opintoja tukeva nimikkorahasto Suomen Kulttuurirahaston keskusrahastossa. Vuonna 1944 perustettiin Eevi ja Eemil Tannisen säätiö edistämään ja tukemaan taloudellista opiskelua sekä muuta yleishyödyllistä taloudellista, sivistyksellistä ja kulttuuria tukevaa toimintaa Itä-Suomen alueella.Eevi ja Eemil Tannisen säätiöEevi ja Eemil Tannisen nimikkorahaston rahastoesite ==Lähteet== Luokka:Suomalaiset liikemiehet Luokka:Suomalaiset lahjoittajat Luokka:Kauppaneuvokset Luokka:Vuonna 1870 syntyneet Luokka:Vuonna 1942 kuolleet
Caymaninrastas

Caymaninrastas eli caymansaartenrastas (Turdus ravidus) on sukupuuttoon kuollut rastaiden heimoon kuulunut varpuslintu. Laji tunnetaan Grand Caymanilta kerätystä 21 näytteestä. Laji eli saarella kotoperäisenä ja oli kuollut sukupuuttoon vuoteen 1965 mennessä. ==Lähteet== Luokka:Rastaat Luokka:Sukupuuttoon kuolleet linnut
Tarmo (vakuutusyhtiö)

Keskinäinen Vakuutusyhtiö Tarmo oli suomalainen vakuutusyhtiö, joka muodostui vuonna 1949, ja nykyinen nimi on peräisin vuodelta 1950. Yhtiö syntyi, kun Vaikuutusosakeyhtiö Tarmo (ent. Kansallis-Vakuutus Oy) sulautui Kaupunkien Yleiseen Keskinäiseen palovakuutusyhtiöön (ent. Kaupunkien Yleinen Paloapuyhdistys, alkujaan perustettu vuonna 1832). Se harjoitti muita vakuutuslajeja paitsi henkivakuutusta.Otavan Iso tietosanakirja, Otava 1966, osa 8, palsta 1140 Tarmon haltuun tuli vuonna 1950 vaasalaisen Vakuutus Oy Turvan osakekanta, joka toimi sitten Helsingissä jälleenvakuutusyhtiönä. Tarmo sulautui vuonna 1971 Vakuutusyhtiö Sampoon. ==Lähteet== ==Aiheesta muualla== *Vakuutusyhtiö Tarmon arkisto Luokka:Suomalaiset vahinkovakuutusyhtiöt Luokka:Entiset suomalaiset vakuutusyhtiöt
Muurahaisrastas

Muurahaisrastas (Neocossyphus poensis) on rastaiden heimoon kuuluva varpuslintu. ==Levinneisyys== Muurahaisrastasta tavataan Afrikan keski- ja länsiosissa. Lajin kannan kokoa ei tiedetä, mutta sitä pidetään yleisenä ja se on luokiteltu elinvoimaiseksi. ==Lähteet== Luokka:Rastaat
Punamuurahaisrastas

Punamuurahaisrastas (Neocossyphus rufus) on rastaiden heimoon kuuluva varpuslintu. ==Levinneisyys== Punamuurahaisrastasta tavataan Afrikan keski- ja itäosissa. Lajin kannan kokoa ei tiedetä, mutta sitä on kuvattu harvinaiseksi tai paikallisesti yleiseksi. Se on luokiteltu elinvoimaiseksi. ==Lähteet== Luokka:Rastaat
Paavo Tahvonen

Paavo Erik Tahvonen (6. lokakuuta 1904 Jyväskylän maalaiskunta – 16. tammikuuta 1981 Helsinki) oli suomalainen fyysikko. Hän toimi Helsingin yleisen sairaalan fyysikkona 1937–1949; Helsingin yliopiston sovelletun fysiikan professuuria hän hoiti vuodesta 1949 vuoteen 1971. Hän julkaisi tutkimuksia kidefysiikan alalta.Otavan Iso tietosanakirja, osa 8, palsta 980. Otava 1966. ==Lähteet== ==Aiheesta muualla== * Luokka:Suomalaiset fyysikot Luokka:Helsingin yliopiston professorit Luokka:Vuonna 1904 syntyneet Luokka:Vuonna 1981 kuolleet Luokka:Suomalaiset professorit
Iivar Tavast

Iivar Arvidinpoika Tavast (k. 27. syyskuuta 1599 Viipuri) oli suomalainen sotilas, joka toimi yhtenä aateliston sotapäälliköistä nuijasodassa. Hänet muistetaan julmasta toiminnastaan Nyystölän taistelussa, jossa hän surmautti kaikki antautuneet talonpojat. Iivar Tavast kuului niin sanottuun toiseen suomalaiseen Tavast-sukuun ja syntyi joskus 1570-luvun alkuvuosina. Hänen vanhempansa olivat vuonna 1588 aateloitu sotapäällikkö Arvid Henrikinpoika Tavast ja Margareta Martintytär.Otavan Iso tietosanakirja, Otava 1966, osa 8, palsta 177 Tavast opiskeli vuonna 1591 jonkin aikaa Königsbergin yliopistossa, mutta ei tiettävästi suorittanut mitään tutkintoa. Palattuaan Suomeen hän siirtyi sotilasuralle ja hänestä tuli Axel Kurckin ratsulippueen neljänneksenmestari. Vastineena ratsupalvelusta hän sai vuonna 1592 rälssivapauden kolmelle tilalle, joista hän valitsi asuinpaikakseen Karsbyn tilan Tenholassa. Tavast omisti myös Kosken Kurjalan kartanon. Hän nai vuonna 1596 linnanpäällikkö Sten Fincken tyttären Katarina Fincken. Tavast tunnettiin väkivaltaisena miehenä. Vuosien 1596–1597 nuijasodassa hän palveli aluksi Knut Jönsinpoika Kurckin alipäällikkönä. Hän joutui aluksi perääntymään nuijamiesten tieltä Pirkkalassa, mutta osallistui muutamaa päivää myöhemmin voitokkaaseen Nokian taisteluun. Klaus Fleming lähetti Tavastin kukistamaan Pohjois-Hämeen kapinallisia talonpoikia, jotka Tavast kohtasi Padasjoen Nyystölässä tammikuussa 1597. Kun Tavast ei onnistunut valloittamaan rynnäköllä kapinallisten leiriä, hän turvautui samanlaiseen petokseen kuin Fleming Nokialla: Tavast lupasi säästää vastustajiensa hengen, jos nämä antautuisivat, mutta antautumisen jälkeen hän kuitenkin määräsi kaikki surmattaviksi viimeiseen mieheen. Julma menettely järkytti monia Suomen aatelisiakin ja teki Tavastista epäsuositun. Sigismundin ja Kaarlen valtataistelun aikana Arvid ja Iivar Tavast kuuluivat kuningas Sigismundin uskollisiin kannattajiin. Kaarle-herttuan joukot hävittivät Tavastin tilan tehdessään ensimmäisen sotaretken Länsi-Suomeen vuoden 1597 lopulla. Vuoden 1599 toisen sotaretken aikana Tavast toimi sigismundilaisten alipäällikkönä Itä-Suomessa samalla kun hänen isänsä oli Viipurin linnan päällikkönä. Kun Viipuri 23. syyskuuta antautui, järjesti Kaarle-herttua viipymättä Arvid ja Iivar Tavastille pikaoikeudenkäynnin, jossa heidät tuomittiin kuolemaan. Heidät mestattiin Viipurin verilöylyssä 27. syyskuuta niin sanotun Munkkilähteen luona Viipurin Pantsarlahdessa. Tavastin kotitila Karsby takavarikoitiin. Tavastin poika Steen Iivarinpoika Tavast peri Kurjalan kartanon. Hän sai vuonna 1644 kuolemantuomion miestaposta. ==Lähteet== Luokka:Suomalaiset sotilaat Luokka:Suomalaiset teloitetut Luokka:Ruotsin teloittamat Luokka:Nuijasodan henkilöt Luokka:1570-luvulla syntyneet Luokka:Vuonna 1599 kuolleet
Anthony Knockaert

Anthony Knockaert (s. 20. marraskuuta 1991 Roubaix, Ranska) on ranskalainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Fulhamia. Knockaert pelasi Guingampissa Ranskan Championnat Nationalissa ja Ligue 2:ssa kausilla 2010–2012 tehden 59 sarjaottelussa 12 maalia. Hän siirtyi Leicesteriin 900 000 euron siirtosummalla kesällä 2012. Seuraavien kahden kauden aikana hän teki Englannin mestaruussarjassa 86 ottelussa 13 maalia. Leicesterin noustua Valioliigaan hän pelasi kaudella 2014–2015 yhdeksässä ottelussa ilman maaleja.. Knockaert siirtyi belgialaiseen Standard Liègeen kesällä 2015. Hän pelasi Jupiler Pro Leaguessa 20 ottelua, joissa teki viisi maalia ennen kuin siirtyi englantilaiseen Brightoniin 3,5 miljoonan euron siirtosummalla tammikuussa 2016. Hän teki loppukauden aikana viisi maalia pelaamissaan 21 mestaruussarjan ottelussa. Knockaert on edustanut Ranskaa U20- ja U21-ikäkausimaajoukkueissa. == Lähteet == Luokka:Ranskalaiset jalkapalloilijat Luokka:Vuonna 1991 syntyneet Luokka:Elävät henkilöt
Goldbergin kone

Goldbergin kone (tai -laite tai -laitteisto) on yleensä ketjureaktioon perustuva järjestelmä, jossa prosessin lopputulos on sen vaatimaan suoritteeseen nähden varsin vaatimaton (kuten oven avaaminen tai kynttilän sytyttäminen). Goldbergin koneessa käytetään hyväksi fysiikan lakeja (vierivät kuulat, jouset, ”dominoefektit” jne.) näyttävällä tavalla. Goldbergin koneille ei olekaan viihdyttävän, taiteellisen toiminnan lisäksi muuta käyttöä. Goldbergin koneen tai -laitteiston saattaminen toimintakuntoon saattaa vaatia laitteiston koosta riippuen jopa päiviä. Prosessin läpivienti taasen voi viedä muutamasta sekunnista useisiin minuutteihin. Goldbergin kone on nimetty yhdysvaltalaisen keksijän ja sarjakuvapiirtäjän Rube Goldbergin (1883–1970) mukaan. == Katso myös == * William Heath Robinson Luokka:Koneet
Chernobyl Diaries

Chernobyl Diaries on yhdysvaltalainen kauhuelokuva, joka sijoittuu Ukrainaan Tšernobylin ydinvoimalaonnettomuusalueelle ja läheiseen pikkukaupunkiin. Pääosissa nähdään mm. Jesse McCartney sekä Jonathan Sadowski. Elokuvan käsikirjoittajana toimi Oren Peli, joka tunnetaan elokuvasta Paranormal Activity, ja elokuvan ohjasi Bradley Parker. Chernobyl Diaries kuvattiin Unkarissa ja Serbiassa. Elokuva alkaa, kun joukko nuoria kiertelee Euroopassa ja Kiovaan saavuttuaan he päättävät käydä Prypjatin aavekaupungissa, joka sijaitsee Tšernobylin ydinonnettomuusalueen vieressä. He saavat oppaakseen Jurin ja pääsevät alueelle, mutta yön koittaessa he jäävät kaupunkiin loukkuun auton moottorivian takia. Sitten he huomaavat, etteivät he ole yksin... == Rooleissa == == Lähteet == Luokka:Vuoden 2012 yhdysvaltalaiset elokuvat Luokka:Yhdysvaltalaiset kauhuelokuvat
Abdulsalam Al-Gadabi

Abdulsalam Al-Gadabi (; s. 1. tammikuuta 1978 Sana'a, Jemen) on jemeniläinen uimari. Hän kilpaili vuoden 2008 kesäolympialaisissa Pekingissä ja jäi siellä 94. sijalle eli neljänneksi viimeiseksiSwimming at the 2008 Beijing Summer Games: Men's 50 metres Freestyle | Olympics at Sports-Reference.com miesten 50 metrin vapaauinnissa.Abdulsalam Al-Gadabi Bio, Stats, and Results | Olympics at Sports-Reference.com == Lähteet == Luokka:Jemeniläiset uimarit Luokka:Vuonna 1978 syntyneet Luokka:Elävät henkilöt
Paul-Mounged El-Hachem

Paul-Mounged El-Hachem (8. syyskuuta 1934 Akoura – 7. lokakuuta 2022) oli libanonilainen maroniitteihin kuulunut katolinen arkkipiispa. Hänet vihittiin papiksi Antiokian patriarkaattiin 28. maaliskuuta 1959 ja nimitettiin Baalbek- Deir El-Ahmarin eparkian piispaksi 10. kesäkuuta 1995. Konsekroinnin suoritti 13. syyskuuta Nasrallah Pierre Sfeir, jota avustivat Boutros Gemayel ja Roland Aboujaoudé.Catholic-Hierarchy.org: Archbishop Paul-Mounged El-Hachem El-Hachem nimitettiin 27. elokuuta 2005 Darniksen titulaariarkkipiispaksi sekä apostoliseksi nuntiukseksi Kuwaitiin, Bahrainiin, Jemeniin ja Qatariin. Lisäksi hän sai 4. elokuuta 2007 nimityksen apostoliseksi nuntiukseksi Arabiemiirikuntiin. Hän jäi eläkkeelle 2. joulukuuta 2009. == Lähteet == Luokka:Libanonilaiset papit Luokka:Katoliset arkkipiispat Luokka:Pyhän istuimen diplomaatit Luokka:Vuonna 1934 syntyneet Luokka:Vuonna 2022 kuolleet
Béchara Boutros Raï

Béchara Boutros Raï OMM (; s. 25. helmikuuta 1940) on libanonilainen maroniitteihin kuuluva katolinen piispa ja yksi kirkon kardinaaleista. Hänet vihittiin papiksi 3. syyskuuta 1967 ja piispaksi 12. heinäkuuta 1986. Hänet nimitettiin toukokuussa 1986 Antiokian vihkipiispaksi ja Caesarea Philippin titulaaripiispaksi. Hänen pääkonsekraattorinsa oli Nasrallah Pierre Sfeir.Catholic-Hierarchy.org: Béchara Boutros Cardinal Raï, O.M.M. 9\. kesäkuuta 1990 Raï sai nimityksen Jbeilin eparkian johtoon. Hänet valittiin ja asetettiin maaliskuussa 2011 Antiokian patriarkaksi, ja 24. marraskuuta 2012 hänet ylennettiin kardinaaliksi. Hän osallistui vuoden 2013 konklaaviin. == Lähteet == Luokka:Libanonilaiset kardinaalit Luokka:Katoliset piispat Luokka:Vuonna 1940 syntyneet Luokka:Elävät henkilöt
Arnaldo Andreoli

Arnaldo Andreoli (6. elokuuta 1893 Modena – 2. joulukuuta 1952 Parma) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa miesten joukkuevoimistelussa.Arnaldo Andreoli Bio, Stats, and Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Vuonna 1893 syntyneet Luokka:Vuonna 1952 kuolleet
Antonio Marovelli

Antonio Marovelli (4. heinäkuuta 1896 Melegnano – 13. elokuuta 1943 Melegnano) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa miesten joukkuevoimistelussa.Antonio Marovelli Bio, Stats, and Results | Olympics at Sports-Reference.com == Lähteet == Luokka:Italialaiset voimistelijat Luokka:Italialaiset olympiavoittajat Luokka:Toisen maailmansodan siviiliuhrit Luokka:Vuonna 1896 syntyneet Luokka:Vuonna 1943 kuolleet
Sofron Stefan Mudryi

Sofron Stefan Mudryi (; 27. marraskuuta 1923 Złoczów, Puola (nyk. Zolotšiv, Ukraina) – 31. lokakuuta 2014) oli ukrainalaiskatolinen piispa. Hänet vihki Pyhän Josafatin sääntökunnan papiksi Ivan Bucko 25. joulukuuta 1958, ja hänet valittiin 24. marraskuuta 1995 Ivano-Frankivskin koadjuuttoripiispaksi. Mudryin konsekroi 12. toukokuuta 1996 Miroslav Stefan Marusyn, jota avustivat Stephen Sulyk ja Sofron Dmyterko.Catholic-Hierarchy.org: Bishop Sofron Stefan Mudry, O.S.B.M. Mudryista tuli 7. marraskuuta 1997 Ivano-Frankivskin piispa, ja hän toimi tässä virassa, kunnes jäi eläkkeelle 81-vuotiaana 2. kesäkuuta 2005. == Lähteet == Luokka:Ukrainalaiset piispat Luokka:Katoliset piispat Luokka:Ukrainan kreikkalaiskatolisen kirkon piispat Luokka:Vuonna 1923 syntyneet Luokka:Vuonna 2014 kuolleet
Lucien Fischer

Lucien Prosper Ernest Fischer (s. 27. marraskuuta 1933 Strasbourg) on ranskalainen roomalaiskatolinen piispa. Hänet vihittiin spiritaanien papiksi 30. syyskuuta 1962 ja nimitettiin Iles Saint-Pierre et Miquelonin apostoliseksi vikaariksi 17. helmikuuta 2000. Samalla hän sai nimityksen Avioccalan titulaaripiispaksi.Catholic-Hierarchy.org: Bishop Lucien Prosper Ernest Fischer, C.S.Sp. Fischerin konsekroi piispaksi 18. kesäkuuta 2000 Joseph Pierre Aimé Marie Doré, jota avustivat James Hector MacDonald ja Timothée Modibo-Nzockena. Fischer jäi eläkkeelle 19. kesäkuuta 2009. == Lähteet == Luokka:Ranskalaiset piispat Luokka:Katoliset piispat Luokka:Vuonna 1933 syntyneet Luokka:Elävät henkilöt
James Hector MacDonald

James Hector MacDonald CSC (s. 28. huhtikuuta 1925 Whycocomagh) on kanadalainen roomalaiskatolinen arkkipiispa. Hänet vihittiin papiksi 29. kesäkuuta 1953 ja nimitettiin Hamiltonin hiippakunnan vihkipiispaksi sekä Gibban titulaaripiispaksi 9. helmikuuta 1978. Piispaksi konsekroinnin suoritti 17. huhtikuuta Paul Francis Reding, jota avustivat Joseph Neil MacNeil ja Joseph Francis Ryan.Catholic-Hierarchy.org: Archbishop James Hector MacDonald, C.S.C. MacDonald sai 12. elokuuta 1982 nimityksen Charlottetownin piispaksi, jonka virkaan hänet asetettiin 7. lokakuuta. Hänet nimitettiin 2. helmikuuta 1991 Saint John'sin arkkipiispaksi, ja hän toimi tässä virassa, kunnes jäi eläkkeelle 4. joulukuuta 2000. == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1925 syntyneet Luokka:Elävät henkilöt
Alphonsus Liguori Penney

Alphonsus Liguori Penney (17. syyskuuta 1924 Saint John’s, Newfoundland – 12. joulukuuta 2017) oli kanadalainen roomalaiskatolinen arkkipiispa. Hänet vihittiin papiksi Saint John’sin arkkihiippakuntaan 29. kesäkuuta 1949 ja nimitettiin Grand Fallsin hiippakunnan johtoon 23. marraskuuta 1972. Piispaksi konsekroinnin suoritti 18. tammikuuta 1973 Guido Del Mestri, jota avustivat Patrick James Skinner ja William Edward Power.Catholic-Hierarchy.org: Archbishop Alphonsus Liguori Penney Penney nimitettiin 28. maaliskuuta 1979 ja asetettiin 31. toukokuuta Saint John’sin arkkipiispaksi. Hän erosi 2. helmikuuta 1991. Hän oli hakenut eroa vuonna 1990, jolloin 700-sivuinen raportti viittasi laajamittaiseen lasten seksuaaliseen hyväksikäyttöön hiippakunnassa.Catholic Herald: Canadian prelate offers to resign == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1924 syntyneet Luokka:Vuonna 2017 kuolleet
Ștefan Birtalan

Ștefan Birtalan (25. syyskuuta 1948 Jibou, Sălaj – 27. toukokuuta 2024) oli romanialainen käsipalloilija. Hän kuului lajissa hopeaa saaneeseen miesten joukkueeseen vuoden 1976 kesäolympialaisissa Montrealissa. Lisäksi hän sai joukkueineen pronssia sekä vuoden 1972 kesäolympialaisissa Münchenissä että vuoden 1980 kesäolympialaisissa Moskovassa. Birtalan oli voittamassa Romanialle kahdesti maailmanmestaruutta, Ranskassa 1970 ja Itä-Saksassa 1974. Birtalan valittiin vuosina 1974, 1976 ja 1977 IHF:n vuoden käsipalloilijaksi. Birtalan edusti pääosan sarjaurastaan romanilaisjoukkueitta, mutta hän pelasi myös Italiassa Tuscany Follonicassa. Romaniassa hänen seurojaan olivat Rapid CFR Jibou, CS Minaur Baia Mare ja Steaua București. Birtalan oli 1977 Steaua Bucureștin kanssa voittamassa Mestarien liigaa. Birtalan valmensi pelaajauransa jälkeen sekä Steaua București että Romanian maajoukkuetta. Hän oli 1994–1999 kehitämässä valmentajana Qatarin maajoukkuetta. == Lähteet == Luokka:Romanialaiset käsipalloilijat Luokka:Romanialaiset olympiamitalistit Luokka:Käsipallovalmentajat Luokka:Vuonna 1948 syntyneet Luokka:Vuonna 2024 kuolleet
Around the World (La La La La La)

Around the World (La La La La La) on saksalaisen eurodance-yhtye ATC:n singlekappale. Se julkaistiin debyyttisinglenä heidän Planet Pop -debyyttialbumilta Euroopassa vuonna 2000 ja Britanniassa vuonna 2002. Kappale on cover venäläisen Ruki Vverh -yhtyeen kappaleesta ”Pesenka” ja sen tuotti saksalainen tuottaja Alex Christensen. Kappale ylsi monien maiden Top 40 -listoilla kärkisijalle vuoden 2000 aikana. Kappaletta käytettiin Yhdysvalloissa General Electricin televisiomainoksessa alkuvuonna 2002. Kappaleesta on tehnyt cover-versioita esimerkiksi alternative metal -yhtye Linkin Park vuonna 2000 ja saksalainen pop-yhtye beFour vuonna 2007. Jälkimmäinen tunnetaan nimellä ”Magic Melody”. Kappaleen b-puolen raita ”World in Motion” on instrumentaalinen versio kappaleesta ”Around the World (Alternative Version)”. ==Raitalista== CD single * 1."Around the World (La La La La La)" (Radio Edit) – 3:35 * 2."Around the World (La La La La La)" (Club Mix) – 5:37 CD maxi-single * 1."Around the World (La La La La La)" (Radio Version) – 3:35 * 2."Around the World (La La La La La)" (Alternative Radio Version) – 3:31 * 3."Around the World (La La La La La)" (Acoustic Mix) – 3:20 * 4."Around the World (La La La La La)" (Rüegsegger#Wittwer Club Mix) – 5:37 * 5."World in Motion" (3:31) 12" vinyl * 1."Around the World (La La La La La)" (Album Version) – 3:35 * 2."Around the World (La La La La La)" (Rüegsegger#Wittwer Club Mix) – 5:37 * 3."Around the World (La La La La La)" (RNT Mix) – 3:08 * 4."Around the World (La La La La La)" (Extended Club Mix) – 4:58 * 5."Around the World (La La La La La)" (Triage Club Mix) – 5:10 * 6."Around the World (La La La La La)" (Acoustic Mix) – 3:20 CD maxi-single (Remixes) * 1."Around the World (La La La La La)" (Rüegsegger#Wittwer Club Mix – Short Version) – 3:44 * 2."Around the World (La La La La La)" (RNT Mix) – 3:08 * 3."Around the World (La La La La La)" (Extended Club Mix) – 4:58 * 4."Around the World (La La La La La)" (Triage Club Mix) – 5:10 ==Lähteet== Luokka:Vuoden 2000 kappaleet Luokka:ATC:n kappaleet
Ursula (vuoden 1986 elokuva)

Ursula on Jaakko Pyhälän käsikirjoittama ja ohjaama elokuva vuodelta 1986. Se perustuu Kim Weckströmin romaaniin Puuluola (Tammi, 1984). Elokuva kertoo kolmen nuoren huumeidenkäytöstä ja elämästä. Erään kriitikon mukaan elokuva on kokonaisuutena visuaalisesti kiehtova, miljööt urbaaneja ja roolihahmot ulkoisesti näyttäviä, mutta tarina on kompasteleva ja roolihahmo ohuita.AL: Päivän elokuvia, Tv-maailma, 19/2013 sivu 25 ==Näyttelijät== ==Lähteet== ==Aiheesta muualla== * Luokka:Suomalaiset draamaelokuvat Luokka:Vuoden 1986 suomalaiset elokuvat Luokka:Päihdeaiheiset elokuvat
Hollihaka (Kokkola)

Hollihaka on Kokkolan kaupunginosa, joka sijaitsee Kokkolan ydinkeskustasta katsottuna luoteeseen. Hollihaan läpi kulkee Kustaa Aadolfin katu. Hollihaassa sijaitsee myös Hollihaan koulu. Luokka:Kokkolan kaupunginosat
Juha-Tapio Arola

Juha-Tapio Arola (s. 23. joulukuuta 1979 Helsinki) on suomalainen freelance- näyttelijä, joka on näytellyt suomalaisissa elokuvissa ja tv-sarjoissa. == Filmografia == Elokuva Elokuva Elokuva Vuosi Elokuva Rooli 2003 Paukku KP 2005 Kahden valon välissä mies Pakko skarpata työntekijä 2011 Likainen pommi Aku 2012 Kohta 18 Aamuyömies Kaitsu 2013 Pystyssä Andrei 2016 Teit meistä kauniin Hepe 2021 Syke-elokuva: Hätätila Artturi Laine Televisiosarjat Televisiosarjat Televisiosarjat Vuosi Sarja Rooli 2001 Suolaista vettä Samuli 2004 Outolintu useita rooleja 2005 Kylmäverisesti sinun baarimikko Caasha Mikko 2010 Sydänjää Måns 2014 Raja Sannan isä Mustat lesket mies eteisessä 2015 Roba teräsmies 2017– Syke Artturi Laine 2021 Maria Kallio Patrik Kunnas == Aiheesta muualla == * * * * Luokka:Suomalaiset näyttelijät Luokka:Vuonna 1979 syntyneet Luokka:Elävät henkilöt
I’m In Heaven (When You Kiss Me)

I’m In Heaven (When You Kiss Me) on saksalaisen eurodance-yhtye ATC:n ensimmäinen single albumilta Touch the Sky. Singlen on tuottanut Alex Christensen ja sen julkaisi Sony/BMG 21. heinäkuuta 2001. == Kappaleet== #I’m In Heaven (When You Kiss Me) (Radio Edit - 5 Inch Version) - 3:47 #I’m In Heaven (When You Kiss Me) (Radio Edit - 12 Inch Version) - 4:36 #I’m In Heaven (When You Kiss Me) (Record Rescue @ Blue PM Mix) - 4:16 #I’m In Heaven (When You Kiss Me) (BKA @ Blue PM Mix) - 3:55 #I’m In Heaven (When You Kiss Me) (Disco Mix) - 3:50 #I’m In Heaven (When You Kiss Me) (Trance Ibiza Mix) - 5:51 #I’m In Heaven (When You Kiss Me) (Club Pop Mix) - 4:26 ==Listat== Lista Sijoitus Itävalta (Ö3 Austria Top 40) 27 Saksa (Media Control Charts) 22 Romania (Romanian Top 100) 18 Sveitsi (Swiss Music Charts) 31 ==Lähteet== Luokka:Vuoden 2001 kappaleet Luokka:ATC:n kappaleet
Killerin Eliitti

Killerin Eliitti on vuodesta 1975 lähtien Jyväskylän Killerin raviradalla järjestetty lämminveristen ravihevosten suurkilpailu. Radan taloudellisten vaikeuksien johdosta kilpailun palkintotasoa pudotettiin vuoden 2008 jälkeen, eikä se vuosina 2009–2012 täyttänyt suurkilpailun kriteerejä. Vuonna 2013 kilpailun palkintoa jälleen nostettiin ja Killerin Eliitti sai takaisin suurkilpailustatuksensa.Killerin Eliitti palaa suurkilpailuksi - ykköspalkinto 14.000 euroa! Killerin ravirata. Viitattu 11.5.2013. == Kilpailun voittajat == Vuosi Voittaja Ohjastaja Voittoaika 1975 Uncle Sam Erik Skutnabb 17,1a 1976 R.A.C. Martti Keskinen 17,9a 1977 Express Pride Erik Skuttnabb 15,9a 1978 Charme Asserdal Heikki Korpi 17,0a 1979 Super Mon Pekka Korpi 15,5a 1980 Madrigal Ari Eve 16,9a 1981 Super Mon Pekka Korpi 14,9a 1982 At Risk Pekka Korpi 13,9a 1983 Arnie's Aim Pekka Korpi 13,3a 1984 Glenn Kosmos Jorma Kontio 13,6a 1985 Balboa Jorma Pesonen 14,6a 1986 Record Bowl Pekka Korpi 14,9a 1987 Lucky Number Pertti Puikkonen 14,3a 1988 Nick Lobell Pekka Korpi 13,9a 1989 Friendly Face Pekka Korpi 13,2a 1990 Friendly Face Pekka Korpi 13,8a 1991 Hearts Lobell Jorma Kontio 14,1a 1992 Take Control Jan-Erik Nygård 14,4a 1993 Hearts Lobell Kari Rosimo 13,8a 1994 Texas Express Pekka Korpi 14,4a 1995 Dash And Cash Antti Teivainen 15,6a 1996 Isla J Brave Aki Antti-Roiko 13,9a 1997 Isla J Brave Aki Antti-Roiko 15,9a 1998 Indian Silver Stig H. Johansson 14,0a 1999 Vygotsky T.J. Claes Svensson 13,8a 2000 Meadowbranch Lou Tuomas Korvenoja 13,8a 2001 BWT Magic Ahti Antti-Roiko 12,0a 2002 Mayday Birdland Markku Nieminen 15,6a 2003 Origo Giant Claes Svensson 13,2a 2004 Cold Hard Wind Jorma Kontio 12,7a 2005 Classico Merett Pekka Korpi 13,7a 2006 Lass Zefyr Ari Moilanen 13,1a 2007 Mr Nice Guy Antti Teivainen 12,5a 2008 Sanda Spirit Pekka Korpi 13,3a 2009 Little Sealord Esa Holopainen 12,5a 2010 Amour Ami Mika Forss 11,4a 2011 Amour Ami Mika Forss 12,0a 2012 Dream Director Jeroen van Craen 13,7a 2013 Sunrise Lover Esa Holopainen 11,9a 2014 Air Gunner Kari Rosimo 11,7a 2015 Seabiscuit Mika Forss 11,7a 2016 Special Promise Santtu Raitala 11,6a 2017 Top of the World Esa Holopainen 10,7a 2018 Attack Diablo Santtu Raitala 11,6a 2019 President Lindy Santtu Raitala 11,6a 2020 Lexus Dream Ari Moilanen 12,5a 2021 Stonescapes Queila Hannu Torvinen 11,6a == Lähteet == *Suomen Hippos – Killerin Eliitti *Sukuposti.net ===Viitteet=== Luokka:Suomen ravikilpailut Luokka:Jyväskylän urheilutapahtumat
Metallurg Žlobin

Metallurg Žlobin () on valkovenäläinen jääkiekkoseura, jonka kotikaupunki on Žlobin. Seura pelaa Ekstraligassa. Metallurg Žlobin perustettiin vuonna 1984 silloiseen Valko-Venäjän neuvostotasavallan paikallissarjan toiselle tasolle. Vuonna 1989 seura nousi Valko-Venäjän ykkössarjaan ja vaihtoi samalla nimeksi Belstal Žlobin. Kaudella 1995–1996 Belstal osallistui Itä-Euroopan jääkiekkoliigaan. Kausi jäi seuran viimeiseksi ja sen toiminta lakkautettiin. Vuonna 2006 Metallurg Žlobin perustettiin uudelleen ja se liittyi Ekstraligaan. Luokka:Valkovenäläiset jääkiekkoseurat
Ana Cláudia Lemos

Ana Cláudia Lemos Silva (s. 6. marraskuuta 1988) on brasilialainen pikajuoksija. Daegun MM-kilpailuissa 2011 Lemos pääsi välieriin sekä 100 että 200 metrillä. Sisäratojen MM-kilpailuissa Istanbulissa 2012 Lemos jäi 60 metrillä välieriin juostuaan ajan 7,36 sekuntia. Lontoon olympialaisissa 2012 Lemos jäi 200 metrillä alkueriin. Moskovan MM-kilpailuissa 2013 hän selviytyi 100 metrillä välieriin ja jäi 200 metrillä alkueriin. Hänen ennätyksensä 100 metrillä on huhtikuussa 2015 juostu 11,01. 200 metriä hän on juossut parhaimmillaan aikaan 22,48 elokuussa 2011. Lemos antoi helmikuussa 2016 positiivisen dopingnäytteen ja sai viiden kuukauden kilpailukiellon ajalle 3.2.2016–2.7.2016.IAAF Newsletter 178 14.12.2016 == Lähteet == == Aiheesta muualla == * Luokka:Brasilialaiset pikajuoksijat Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut brasilialaiset Luokka:Vuonna 1988 syntyneet Luokka:Elävät henkilöt
Janusz Brzozowski

Janusz Paweł Brzozowski (s. 29. kesäkuuta 1951 Szczecin) on puolalainen entinen käsipalloilija. Hän kuului lajissa pronssia saaneeseen miesten joukkueeseen vuoden 1976 kesäolympialaisissa Montrealissa. Lisäksi hän sijoittui siinä joukkueineen seitsemänneksi vuoden 1980 kesäolympialaisissa Moskovassa.Janusz Brzozowski Bio, Stats, and Results | Olympics at Sports-Reference.com == Lähteet == Luokka:Puolalaiset käsipalloilijat Luokka:Puolalaiset olympiamitalistit Luokka:Vuonna 1951 syntyneet Luokka:Elävät henkilöt
H’K Šah’tsjor Salihorsk

H’K Šah’tsjor Salihorsk () on Valko-Venäjän Ekstraligassa pelaava jääkiekkoseura. Seura tulee Salihorskin kaupungista. Se perustettiin KHL:ssä pelaavan Dinamo Minskin farmijoukkueeksi vuonna 2009. Luokka:Valkovenäläiset jääkiekkoseurat
Jülichin perimyssota

Jülichin perimyssota käytiin vuosina 1609–1614. ==Tapahtumat== Jülichin herttua Juhana Vilhelm kuoli 1609. Tämän jälkeen alkoi kamppailu hänen maidensa perimyksestä (Jülichin, Kleven, Markin ja Bergin herttuakunnat). Brandenburgin vaaliruhtinas Juhana Sigismund ja Pfalz-Neuburgin kreivi Wolfgang Vilhelm vaativat herttuan maita itselleen naissukulinjan kautta. Saksin vaaliruhtinas vaati maita itselleen edesmenneen herttuan lääninherrana ja keisari Rudolf II halusi antaa maat espanjalaisten hallittavaksi. Brandenburgin Juhana Sigismund ja Pfalz-Neuburgin Wolfgang Vilhelm solmivat sopimuksen, jonka mukaan he hallitsisivat herttuakuntia yhdessä. Keisarin serkun Leopoldin johtamat itävaltalaiset valtasivat herttuakunnat vuonna 1609. Itävaltalaiset hallitsivat herttuakuntia vuoteen 1610, jolloin Ranskan tukemat protestanttiset saksalais-hollantilaiset joukot karkottivat itävaltalaiset. Ranskan kuningas Henrik IV murhattiin 1610 ja hänen seuraajansa tuki Itävaltaa ja Espanjaa. Tästä huolimatta saksalais-hollantilaiset joukot piirittivät ja valtasivat Jülichin linnoituksen 1. syyskuuta 1610. Vuonna 1613 Brandenburgin ja Pfalz-Neuburgin hallintasopimus kaatui, minkä jälkeen Wolfgang Vilhelm haki tukea katolilaisilta. Protestantit ja katolilaiset valmistautuivat sotaan, mutta taisteluita ei käyty. Rauha palasi kun Xantenin sopimus solmittiin 12. marraskuuta 1614. Sopimuksessa Brandenburgin Juhana Sigismund sai Kleven ja Markin herttuakunnat sekä Ravensbergin. Pfalz-Neuburgin Wolfgang Vilhelm sai Jülichin ja Bergin herttuakunnat sekä Ravensteinin. Wolfgang Vilhelm halusi taata katolilaisten tuen ja yritti käännyttää saamansa alueet katolilaisiksi. Kalvinistinen Juhana Sigismund hallitsi uusi maitaan suvaitsevaisemmin. ==Katso myös== * Kolmikymmenvuotinen sota == Lähteet == * Luokka:1600-luvun sodat Luokka:Perimyssodat
John Patrick Crowley

John Patrick Crowley (s. 23. kesäkuuta 1941 Newbury) on brittiläinen roomalaiskatolinen piispa. Hänet vihittiin papiksi Westminsterin arkkihiippakuntaan 12. kesäkuuta 1965 ja nimitettiin sen vihkipiispaksi sekä Thalan titulaaripiispaksi 31. lokakuuta 1986. Piispaksi vihkiminen seurasi 8. joulukuuta. Pääkonsekraattorina toimi George Basil Hume, jota avustivat Victor Guazzelli ja Gerald Mahon.Catholic-Hierarchy.org: Bishop John Patrick Crowley Crowley sai 3. marraskuuta 1992 nimityksen Middlesbroughin piispaksi, jona hän toimi, kunnes erosi tehtävistään 3. toukokuuta 2007. == Lähteet == Luokka:Brittiläiset piispat Luokka:Katoliset piispat Luokka:Vuonna 1941 syntyneet Luokka:Elävät henkilöt
Lawrence Okoye

Lawrence Okoye (s. 6. lokakuuta 1991 Croydon, Englanti) on brittiläinen kiekonheittäjä ja amerikkalaisen jalkapallon pelaaja, pelipaikaltaan ulompi linjamies. Okoye sijoittui kiekonheitossa kuudenneksi alle 20-vuotiaiden MM- kilpailuissa 2010 ja voitti alle 23-vuotiaiden Euroopan-mestaruuden 2011 tuloksella 60,70. Hän heitti Britannian ennätyksen 68,24 Hallessa 19. toukokuuta 2012. Helsingin EM-kilpailuissa 2012 hän sijoittui 11:nneksi. Hän selviytyi kiekonheiton loppukilpailuun vuoden 2012 Lontoon kesäolympialaisissa. Hän jäi kuitenkin loppukilpailun viimeiseksi eli 12. sijalle 61,03 metriä kantaneella heitollaan. Okoye sai paljon huomiota siirtyessään amerikkalaisen jalkapallon pariin. Hän teki sopimuksen San Francisco 49ersin kanssa vuonna 2013, muttei pelannut ollenkaan tuona kautena. Sittemmin hän on harjoitellut useamman NFL-seuran kanssa, muttei ole saanut sopimusta. Hän on pelannut myös kanadalaisessa CFL-liigassa ja AAF-liigassa. Okoye palasi kiekonheiton pariin kuuden vuoden tauon jälkeen 2019. Hän voitti kiekkokilpailun Euroopan joukkuemestaruuskilpailujen superliigassa 2021. Samana vuonna järjestetyissä Tokion olympialaisissa hän jäi karsinnassa ilman tulosta. Eugenen MM-kilpailuissa 2022 hän karsiutui loppukilpailusta. Saman vuoden Birminghamin Kansainyhteisön kisoissa hän saavutti hopeaa tuloksella 64,99 ja Münchenin EM-kilpailuissa pronssia tuloksella 67,14. Budapestin MM- kilpailuissa 2023 hän karsiutui loppukilpailusta. ==Lähteet== Luokka:Brittiläiset kiekonheittäjät Luokka:Brittiläiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Ouya

Ouya on Android-käyttöjärjestelmää käyttävä pelikonsoli, joka tuli myyntiin kesäkuussa 2013. Laitteen hinta oli noin 80 euroa (99 dollaria). Pelikonsoli sai yli kuuden miljoonan euron rahoituksensa Kickstarter-sivuston kautta. Laitteelle tehtyjä pelejä pystyi kokeilemaan ensin ilmaiseksi. Ouya sai erittäin positiivisen vastaanoton Kickstarter-kampanjansa pohjalta, ja konsolit myytiin loppuun yhdessä päivässä niiden tultua myyntiin Pohjois- Amerikassa ja Britanniassa. Myynti ei kuitenkaan pitkällä aikavälillä vastannut julkaisijan tavoitteita, ja vain yhden neljäosan konsolin omistajista kerrottiin ostaneen pelejä laitteelle. Lopulta konsoli koettiin epäonnistuneeksi niin teknisten ongelmien, pienten käyttäjämäärien, piratismille herkän Android-käyttöjärjestelmän, epärealististen lupausten ja aikataulujen sekä kalliin pelinkehittämisen vuoksi. Konsolin valmistus päättyi heinäkuussa 2015, kun Razer osti konsolia valmistaneen Ouya Inc.:n. Toukokuussa 2019 Razer ilmoitti että kaikki pelikonsolin palvelut ajetaan alas 25. kesäkuuta 2019. Palveluiden sulkemisen jälkeen pelit, jotka tarkistivat maksutiedon palvelimelta, lakkasivat toimimasta. == Kuvia == OuyaDeveloperConsole.png|OUYA Developer-konsoli ja ohjain Ouya-Motherboard- Top-FL.jpg|Konsolin emolevy == Lähteet == == Aiheesta muualla == *Ouyan kotisivut Luokka:Pelikonsolit
Shinoona Al-Habsi

Shinoona Salah Al-Habsi (; s. 3. heinäkuuta 1993) on omanilainen pikajuoksija. Hän kilpaili vuoden 2012 kesäolympialaisissa Lontoossa. Hän putosi siellä naisten 100 metrin juoksussa ensimmäisellä kierroksella jäätyään eränsä neljänneksi ajalla 12,45.Shinoona Al-Habsi Bio, Stats, and Results | Olympics at Sports-Reference.com == Lähteet == Luokka:Omanilaiset pikajuoksijat Luokka:Vuonna 1993 syntyneet Luokka:Elävät henkilöt
Nokia 1112

Nokia 1112 on matkapuhelinyhtiö Nokian julkistama matkapuhelin vuodelta 2006. Puhelimessa on yksivärinen näyttö.http://www.gsmarena.com/nokia_1112-1523.php GSM Arena – Nokia 1112http://www.puhelinvertailu.com/vertaa.cfm?p1=nokia_1112 Puhelinvertailu.com – Nokia 1112 ==Lähteet== 1112 Luokka:Vuoden 2006 matkapuhelimet